Daily View – (P.M.) – บล.กสิกรไทย
Daily View - (P.M.) - บล.กสิกรไทย
5 ก.ย. 2559

Tactical Move
เดินเกมกลยุทธ์บ่าย
สรุปภาวะตลาดเช้า – SET Index ปรับลดลง 20.51 จุด (-1.35%) ปิดภาคเช้าที่ 1,523.31 จุด ด้วยมูลค่าการซื้อขาย 50,486.32 ลบ.  – Most Positive Impact: BDMS (0.48 จุด) CPN (0.23 จุด) GLOW (0.19 จุด) – Most Negative Impact: SCB (-1.40 จุด) PTT (-1.18 จุด) KBANK (-0.86 จุด)
แนวโน้มตลาดบ่าย  – SET Index เกิด Panic Sell ดัชนีร่วงลงหนักตั้งแต่เช้า โดยทำจุดต่ำสุดลึกถึง 1,477 จุด หรือติดลบกว่า 2.93% ก่อนที่จะมีการไล่กลับขึ้นมาทำปิดภาคเช้าที่ 1,500.97 จุด ติดลบ 1.35%  – แม้ SET Index จะมีการไล่กลับ แต่ยังมีอีกบางกลุ่มที่ไม่มีสัญญาณฟื้นตัว เช่น กลุ่มธนาคารฯ ติดลบฝัง 1.55% หุ้นตัวหลักอย่าง SCB ลบ 2.57% KBANK ลบ 1.81% ซึ่งถือเป็นสิ่งผิดปกติเนื่องจาก ในยามที่ตลาดเกิด Panic Sell แล้วมีการไล่กลับ กลุ่มธนาคารฯ มักจะเป็นกลุ่มแรกๆที่ถูกซื้อคืน และจะเป็นตัวหลักในการดึงตลาดฟื้นคืนชีพ การที่กลุ่ม Bank ไม่ยอมฟื้น ทำให้ SET Index ดูมีความเสี่ยงที่จะต้องปรับลงอีกครั้ง  – การดีดตัวในช่วงเช้าเกิดขึ้นหลังจากดัชนีลงมาทดสอบแนวรับแรก Expected PER 16 เท่า ที่ 1,484 จุด มองว่าจะเป็นแค่การทำ Technical Rebound เท่านั้น โดยมีแนวต้านใหญ่อยู่ตรงที่ 1,507 จุด ดัชนีอาจพลิกกลับมาปรับลงต่อ ถัดจาก PER 16 เท่าจะเป็น 15.5 เท่าที่ 1,438 จุด  หุ้นแนะนำ: BLA MEGA AP  หุ้นเก็งกำไรระยะสั้น: –
 
Alternative Trading:  – SET50 Futures: เช้านี้สามารถเปิด Short รอบใหม่ได้ที่ 959 จุด และปิดได้อย่างรวดเร็วที่ 945 จุด รับรู้กำไร 14 จุด บ่ายนี้ให้รอ Follow Short เมื่อหลุดลงต่ำกว่า 945 จุดเพื่อเป้าหมายทำกำไรที่ 920 จุด